# Suzanne Schulting

Suzanne Schulting (Groningen, 1997ko irailaren 25a), patinatzaile herbeheretarra da. Neguko Olinpiar Jokoetan urrezko bost domina eskuratu ditu, 2018an eta 2022an. Horretaz gain Munduko orotako txapelduna izan da birritan eta Europakoa hirutan.

## Ibilbidea

Zortzi urte zituela distantzia laburreko abiadura probak jokatzen hasi zen Heerenveenen eta 2016ko Gazte mailako munduko txapelketan zilarrezko domina eskuratu zuen 1.500 metrotako distantzian, Sofian.
2018ko Pyeongchangeko Jokoetan brontzezko domina lortu zuen 3.000 m errelebotan eta ondoren urrezkoa 1.000 metrotako proban. 20 urte baino ez zituen eta Neguko Olinpiar Jokoetan urrezko domina bat lortzen zuen kirolari gazteena izan zen, kirol guztiak kontutan hartuta. Urte hartan Herbehereetako emakumezko kirolari onena izendatu zuten Suzanne Schulting.
2018-2019 denboraldian Munduko eta Europako txapelduna izan zen Orotako sailkapen nagusian. Hurrengo denboraldian Europan berriz txapelduna izan zen baina COVID-19 pandemiaren eraginez Munduko txapelketak bertan behera gelditu ziren. 2021ean berriz gailendu zen Europa eta Munduko orotako txapelketatan. Bigarren honetan jokaturiko lau espezialitateak irabazi zituen eta baina orotako sailkapena ere.
2022ko Pekingo Jokoetan zilarrezko domina eskuratu zuen 500 metrotako proban eta ondoren urrezkoa 1.000 metrotakoan eta 3.000 m errelebotan. 1.000 metrotako final laurdenetan munduko errekorra ezarri zuen gainera.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 01 ! | 1.000 m |
| 2018 | Pyeongchang ( Hego Korea) | 03 ! | 3.000 erreleboak |
| 2022 | Pekin ( Txina) | 01 ! | 1.000 m |
| 2022 | Pekin ( Txina) | 01 ! | 3.000 erreleboak |
| 2022 | Pekin ( Txina) | 02 ! | 500 m |
| Munduko txapelketak ||||
| Urtea | Lekua | Domina | Proba |
| 2017 | Rotterdam ( Herbehereak) | 03 ! | 1.000 m |
| 2018 | Montreal ( Kanada) | 02 ! | 3.000 erreleboak |
| 2019 | Sofia ( Bulgaria) | 01 ! | Orotako sailkapena |
| 2019 | Sofia ( Bulgaria) | 01 ! | 1.000 m |
| 2019 | Sofia ( Bulgaria) | 03 ! | 500 m |
| 2021 | Dordrecht ( Herbehereak) | 01 ! | Orotako sailkapena |
| 2021 | Dordrecht ( Herbehereak) | 01 ! | 1.500 m |
| 2021 | Dordrecht ( Herbehereak) | 01 ! | 1.000 m |
| 2021 | Dordrecht ( Herbehereak) | 01 ! | 500 m |
| 2021 | Dordrecht ( Herbehereak) | 01 ! | 3.000 m erreleboak |

## Errekorrak

| Proba | Errekorra | Data | Tokia |
| 500 m | 37.71 | 2020ko abenduaren 27an | Heerenveen ( Herbehereak) |
| 1.000 m | 1:13.97 | 2020ko abenduaren 28an | Heerenveen ( Herbehereak) |
| 1.500 m | 2:04.40 | 2014ko abenduaren 16an | Heerenveen ( Herbehereak) |
| 3.000 m | 4:23.78 | 2014ko abenduaren 20an | Heerenveen ( Herbehereak) |

## Erreferentziak

* ↑ 徐鹤. «Skaters Schulting, Nuis named Dutch Sportswoman, Sportsman of Year 2018» www.chinadaily.com.cn (Noiz kontsultatua: 2022-02-11).
* ↑ «Mundial de short track 2021 (Dordrecht, Holanda) - Shaoang Liu y Suzanne Schulting los mejores del campeonato - Historia Deportiva» www.historiadeportiva.com (Noiz kontsultatua: 2022-02-13).
* ↑ (Gaztelaniaz) «Suzanne Schulting, medalla de oro y récord mundial en los 1000 m femenil del patinaje de velocidad en pista corta - Marca Claro - Juegos Olímpicos de Invierno» Marca Claro - Juegos Olímpicos (Noiz kontsultatua: 2022-02-11).

## Kanpo estekak

* Datuak: Q22001922
* Multimedia: Suzanne Schulting / Q22001922